Reet Sool

Reet Sool (1. detsember 1951 Pärnu – 30. detsember 2021) oli eesti kirjandusteadlane ja luuletaja. Ta lõpetas 1970. aastal Pärnu 1. Keskkooli 108. lennu. Inglise keelt õpetas talle Linda Pais, kes nooruses oli elanud ja õppinud Inglismaal. 1976. aastal lõpetas Sool Tartu Riikliku Ülikooli inglise filoloogina. 1978. aastal astus ta TRÜ aspirantuuri ja lõpetas selle 1982. aastal. 1983. aastal kaitses ta Moskva Riiklikus Ülikoolis filoloogiakandidaadi kraadi (kinnitati 1984) väitekirjaga "Сатирические тенденции в американском романе 60–70-х годов ХХ века". Sool täiendas end 1990. aastal Edinburghi Ülikoolis inglise ja šoti kirjanduse ning 1993. aastal Toronto Ülikoolis kanada kirjanduse alal. Üliõpilasena töötas Reet Sool aastatel 1973–1974 TRÜ raamatukogu bibliograafina ja 1974–1975 EPA vesiehituskateedris laborandina. Pärast ülikooli lõpetamist jäi ta tööle TRÜ filoloogiateaduskonda: aastatel 1976–1978 töötas ta võõrkeelte kateedris õpetajana, 1982–1984 inglise filoloogia kateedris õpetajana, 1984–1989 vanemõpetajana, 1989–1992 dotsendina. Tema õppetöö hõlmas järgmisi ainekursusi: inglise ja ameerika kirjandus ning inglise keel põhikeelena. Alates 1992. aastast, kui filoloogiateaduskond reorganiseerimise tulemusena kaotati, jätkas ta dotsendina filosoofiateaduskonna germaani-romaani filoloogia osakonna inglise filoloogia õppetoolis. Hiljem on Sool lugenud ameerika kirjanduse, kirjandusteooria ja James Joyce'i ainekursust. Ühtlasi oli ta aastatel 1993–1994 ja 1995 Michigani Ülikoolis, 1998. aastal Queensi Ülikoolis (Belfast), 1999–2000 Fullbright Scholarship'iga California Ülikoolis Berkeleys. 2005. aastal oli ta Toronto Ülikooli külalisuurija. 2016. aasta seisuga töötas ta võrgustikus European Network for Comparative Literary Studies. Soola uurimisvaldkonnad olid ameerika, iiri, kanada ja eesti kirjandus, võrdlev kirjandusteadus ja kirjandusteooria (hermeneutiline koolkond). Aastatel 2008–2009 juhtis ta Tartu Ülikoolis Social Sciences and Humanities Research Council of Canada (SSHRSS) International Opportunities Fund Grant'i raames rahvusvahelise projekti "The Contribution of Literary Translation to Intercultural Understanding: Developing a Model for Reciprocal Exchange" (Kanada, Tšehhi, Rumeenia ja Eesti). Sool oli Eesti Võrdleva Kirjandusteaduse Assotsiatsiooni asutajaliige (juhatuse liige 1994–1997), Põhja-Ameerika Balti Keskuse, Eesti Britiuuringute Keskuse, Rahvusvahelise Võrdleva Kirjandusteaduse Assotsiatsiooni, Eesti Kanada-uuringute Assotsiatsiooni asutajaliige ja president ning veel mõne teadusorganisatsiooni liige. 1994 Henrik Visnapuu preemia (Henrik Visnapuu luule tõlkimise ja tutvustamise eest) 2015 Tartu Ülikooli medal "On the franco-american literary ties: nouveau roman and black humor". – Tartu Riikliku Ülikooli toimetised 646 (1983) "Facing the impossible: reading in Estonia". Essays on the theory and practice of reading. Tampere, 1993 "…dichterisch wohnet der Mensch…": Upon Self-forgetfulness. – Interlitteraria, 4, 1999, 291–300 "K for Katharine: the Notion of Nationality in Ondaatje's The English Patient. The Works of Michael Ondaatje". Jean-Michel Lacroix, ed. Paris: Presses de la Sorbonne Nouvelle, 1999, l35–143 "These are my rivers. Lawrence Ferlingetti". – Interlitteraria, 8 (2003); "The portrait of Henry James in Estonia(n)". – The Henry James Review, 24 (2003) 3 "Henrik Visnapuu's Indian Summer". – Cultural Studies Series, 6 (2005) "Inked characters never fading". – Papers on Joyce, 12 (2006) "Translating Silence: Two solitudes in Estonia(n)". – L'écho de nos classiques. Ottawa, 2009 Nigeeria muinasjutte (1990; inglise keelest) Jahe kuu (1997) Murdub äär. River runs (2001) Õrn Morpheus. Sweet Morpheus (2007) Ta valdas eesti, inglise, vene, saksa, prantsuse, soome, rootsi ja ladina keelt. Tema tütar Livia elab San Franciscos ning töötab kunstniku ja kujundajana. Poeg Julius on arst. Surmakuulutus, Pärnu Postimees, 4. jaanuar 2022 Sool, Reet. ETBL IV osa. Lk 334 "Pärnu I Keskkool aastail 1952–1990". Koostaja Maaja Hage. Pärnu, 2012. Lk 711 "Pärnu I Keskkool aastail 1952–1990". Koostaja Maaja Hage. Pärnu, 2012. Lk 200 "Tartu Riikliku Ülikooli õppeteaduskoosseisu biobibliograafianimestik 1944–1980". Valgus: Tallinn, 1987. Lk 246 "Tartu Riikliku Ülikooli struktuur ja isikkoosseis 84/85". TRÜ: Tartu, 1985. Lk 56 "Tartu Ülikooli teatmik. Isikkoosseis ja struktuur 1999/2000". Tartu Ülikool: Tartu, 2000. Lk 45 Reet Sool Associate Professor. encls.net Reet Sool. etis.ee Henrik Visnapuu preemia. luts.ee "Tartu Ülikooli medali kavalerid". Tartu Ülikool. Vaadatud 5.12.2022. On the franco-american literary ties: nouveau roman and black humor. dspace.ut.ee. Lk 141–149 Toomas Liiv. Reet Sool: inglise filoloogiast inspireeritu, Raamat. Postimees. 6. veebruar 1998